stanford-oval/wikipedia huggingface dataset:
Labradorin niemimaa

Labradorin niemimaa, Kanada
Labradorin niemimaa on suuri niemimaa itäisessä Kanadassa.
Niemimaa rajoittuu lännessä Hudsoninlahteen, pohjoisessa Hudsoninsalmeen, idässä Labradorinmereen ja kaakossa Saint Lawrencen lahteen. Niemimaalla sijaitsee Labradorin alue ja osa Newfoundland ja Labradorin provinssia sekä Québecin provinssin alueet Saguenay-Lac-Saint-Jean, Côte-Nord ja Nord-du-Québec. Pohjoisosissa sijaitsee Torngat-vuoristo.
Käpylän kirkko

Käpylän kirkko voi tarkoittaa seuraavia asioita:
Käpylän kirkko, kirkko Helsingissä
Käpylän kirkko, kirkko Kouvolassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Käpylän kirkko”, voi hakea sivunnimihaulla, laajalla sivunnimihaulla tai tekstihaulla.
Kystinoosi

Kystinoosi on lysosomaalinen kertymäsairaus, jossa kystiinikiteitä kertyy elimiin siten, että elinten toiminnat häiriintyvät. Sairautta on kolmea tyyppiä. Ensimmäinen, munuaisoireinen muoto, on niistä vakavin. Sen varhaiset oireet ilmenevät jo imeväisiässä. Myös toinen muoto on systeemioireinen mutta etenee hitaasti. Kolmas tautimuoto on aikuistyypin silmäoireinen kystinoosi, johon ei kuulu systeemioireita. Yleensä silmäoireisen kystinoosin ainoa oire on valonarkuus. Kaikkia kystinoosin tyyppejä aiheuttavat CTNS-geenin mutaatiot. Kystinoosi periytyy autosomissa resessiivisesti.
Kystinoosi on Fanconin oireyhtymän tavallisin aiheuttaja lapsilla. Tubuluksen toimintahäiriön lisäksi munuaisoireisesta kystinoosista kärsivillä saattaa esiintyä kasvuhäiriötä ja murrosiän viivästymistä, valonarkuutta, hypotyreoidismia, diabetesta, lihasheikkoutta ja nielemisvaikeutta, sokeutta ja aivoihin liittyviä oireita, kuten aivohalvauksia muistuttavia kohtauksia. Dialyysihoitoa vaativa uremia kehittyy potilaille keskimäärin 9–10-vuotiaana.
Munuaisoireisen kystinoosin hoidossa käytetty kysteamiinibitartraatti (CYSTAGON) vähentää kystiinin pitoisuutta solussa.
Aiheesta muualla

Kyoto Encyclopedia of Genes and Genomes (KEGG): Cystinosis (englanniksi)
Kystoskopia

Miehen kystoskopia ylhäällä ja naisen kystoskopia alhaalla
Kystoskooppi
Kystoskopia on virtsarakon tähystys, joka voidaan suorittaa esimerkiksi toistuvien tulehdusten, verivirtsaisuuden, rakkosyöpäepäilyn tai syövän seurannan takia. Joskus tähystyksen yhteydessä tehdään hoitotoimia; esimerkiksi rakkokiviä saatetaan murskata tai poistaa.
Aiheesta muualla

Kuvia tai muita tiedostoja aiheesta Kystoskopia Wikimedia Commonsissa
Jalkapallon Afrikan-mestaruuskilpailut 1998

| Jalkapallon Afrikan-mestaruuskilpailut 1998 |
| --- | --- | --- |

| Joukkueet | 16 (Yhdestä maanosasta) |  |
| Isäntämaa |  Burkina Faso |  |
| Ajankohta | 7. helmikuuta – 28. helmikuuta 1998 |  |
| Mitalistit – Kulta – Hopea – Pronssi |   Egypti  Etelä-Afrikka  Kongon demokraattinen tasavalta |  |
| Ottelut | 32 |  |
| Maalit | 84 (keskiarvo 2.63) |  |
| Yleisö | 412 800 (keskiarvo 12 900) |  |
| Paras maalintekijä |  Hossam Hassan, 7 maalia  Benedict McCarthy |  |
| Paras pelaaja |  Benedict McCarthy |  |
21. jalkapallon Afrikan-mestaruuskilpailut pelattiin Burkina Fasossa 7.–28. helmikuuta 1998. Turnaukseen osallistui 16 maata, jotka pelasivat neljässä lohkossa. Mestaruuden voitti kolmatta kertaa Egypti, joka kukisti loppuottelussa Etelä-Afrikan 2–0.
Pelipaikat

| Kaupunki | Stadion | Kapasiteetti |
| --- | --- | --- |
| Ouagadougou | Stade du 4-Août | 40 000 |
| Bobo Dioulasso | Stade Municipal | 40 000 |
| Ouagadougou | Stade Municipal | 30 000 |
Osallistujamaat

Algeria
Angola
Burkina Faso
Egypti
Etelä-Afrikka (eteni suoraan kisoihin hallitsevana mestarina)
Ghana
Guinea
Kamerun
Kongon demokraattinen tasavalta
Marokko
Mosambik
Namibia
Norsunluurannikko
Sambia
Togo
Tunisia
Turnauksen ulkopuolelle jääneitä

Gambia
Guinea-Bissau
Lesotho
Madagaskar
Niger
Nigeria
Nigeria ei saanut osallistua kilpailuihin, koska vetäytyi edellisestä turnauksesta juuri ennen sen alkua. Muut joukkueet eivät selviytyneet karsinnoista kisoihin.
Ottelut > Alkulohkot

Vihreällä pohjalla olevat joukkueet etenevät pudotuspeleihin.
Maalintekijät

7 maalia (2 pelaajaa):
Hossam Hassan
Benedict McCarthy
4 maalia (2 pelaajaa):
Jerry Tondelua
Joël Tiéhi
3 maalia (2 pelaajaa):
Alphonse Tchami
Souleymane Oularé
2 maalia (11 pelaajaa):
Paulo Silva
Kassoum Ouédraogo
Lokenge Mungongo
Ibrahima Bakayoko
Tchiressoua Guel
Saïd Chiba
Eliphas Shivute
Gervatius Uri Khob
Mehdi Ben Slimane
Hassen Gabsi
Ziad Tlemçani
Tähdistöjoukkue

Maalivahti
Nader El-Sayed
Puolustajat
Mark Fish
Jojó
Noureddine Naybet
Mohamed Emara
Keskikenttäpelaajat
Charles Akonnor
Hassen Gabsi
Tchiressoua Guel
Ekanza Simba
Hyökkääjät
Hossam Hassan
Benedict McCarthy
Aiheesta muualla

Lisätietoja turnauksesta
Jalkapallon Afrikan-mestaruuskilpailut
Sudan 1957
Egypti 1959
Etiopia 1962
Ghana 1963
Tunisia 1965
Etiopia 1968
Sudan 1970
Kamerun 1972
Egypti 1974
Etiopia 1976
Ghana 1978
Nigeria 1980
Libya 1982
Norsunluurannikko 1984
Egypti 1986
Marokko 1988
Algeria 1990
Senegal 1992
Tunisia 1994
Etelä-Afrikka 1996
Burkina Faso 1998
Ghana ja Nigeria 2000
Mali 2002
Tunisia 2004
Egypti 2006
Ghana 2008
Angola 2010
Gabon ja Päiväntasaajan Guinea 2012
Etelä-Afrikka 2013
Päiväntasaajan Guinea 2015
Gabon 2017
Egypti 2019
Kamerun 2021
Norsunluurannikko 2023
Marokko 2025
Kenia/Tanzania/Uganda 2027
Jalkapallon afrikanmestarit
| 0 | 1 | 2 | 3 | 4 | 5 |
| --- | --- | --- | --- | --- | --- |
| 1957  Egypti | 1959  Yhdistynyt arabitasavalta | 1962  Etiopia | 1963  Ghana | 1965  Ghana | 1968  Kongo-Kinshasa |
| 1970  Sudan | 1972  Kongo | 1974  Zaire | 1976  Marokko | 1978  Ghana | 1980  Nigeria |
| 1982  Ghana | 1984  Kamerun | 1986  Egypti | 1988  Kamerun | 1990  Algeria | 1992  Norsunluurannikko |
| 1994  Nigeria | 1996  Etelä-Afrikka | 1998  Egypti | 2000  Kamerun | 2002  Kamerun | 2004  Tunisia |
| 2006  Egypti | 2008  Egypti | 2010  Egypti | 2012  Sambia | 2013  Nigeria | 2015  Norsunluurannikko |
| 2017  Kamerun | 2019 | 2021 | 2023 | 2025 |  |
Kartta osallistujamaista.
Kulosaaren suojeluskunta

Kulosaaren suojeluskuntalaisia 1921.
Kulosaaren suojeluskunta oli Kulosaaren kunnassa ja koko nykyisen Itä-Helsingin alueella 1918‒1944 toiminut suojeluskunta. Järjestön toimintaympäristöön kuuluivat Kulosaaren lisäksi muun muassa Herttoniemi, Laajasalo ja Mellunmäki.
Kulosaaressa aloitettiin syksyllä 1917 suojeluskuntatyö ja sen seurauksena perustettiin Kulosaaren suojeluskunta huhtikuussa 1918. Suojeluskunnan aselaji oli jalkaväki ja koulutuksessa keskityttiin kiväärin taistelukäsittelyyn. Suojeluskuntatoiminnassa oli mukana valtaosa huvilan omistajista saarella. Se hankki myös käyttöönsä lääkintäkalustoa.
Kun Kulosaaren suojeluskunta lakkautettiin, niin sen omaisuus siirtyi Kulosaaren kotiseuturahaston säätiölle. Siinä yhteydessä siirtyi myös Kulosaarentie 37:n hallirakennus, jonka suojeluskunta oli ostanut 1940 kunnalta. Sitä käytettiin muun muassa ampumaharjoituksiin.
Aiheesta muualla

Halonen, Marko: Kulosaaren suojeluskunta.  Suomalaisen Kirjallisuuden Seura, 2014.  ISBN 978-952-222-482-8.
Kambian piirikunta

Kambian piirikunta (engl. Kambia district) on yksi viidestä Sierra Leonen Pohjoisen maakunnan piirikunnasta, aluehallinnon toisen tason alueesta. Sen pinta-ala on 3 108 neliökilometriä. Piirikunnan hallintokeskus on Kambian kaupunki. Muista kaupungeista mainittakoon Mambolo.
Piirikunnan väkiluku on kehittynyt seuraavasti: 137 806 as. (1963), 155 341 as. (1974), 186 231  as. (1985), 270 462  as. (2004) ja 343 686 asukasta (VL2015). Vuonna 2015 Kambian piirikunnassa asui 4,9 prosenttia Sierra Leonen väestöstä.
Piirikunnan elinkeinoelämälle keskeisiä ovat maatalous (toimeentulo 80 %:lle piirikunnan väestöstä) ja kaupankäynti. Outamba-Kilimin kansallispuiston läntinen osa eli Kilimin suojelualue sijaitsee Kambian piirikunnassa.
Päällikkökunnat

Piirikunta on jaettu paikallishallintoa varten seitsemään päällikkökuntaan (engl. chiefdom), jotka ovat:
| Päällikkökunta | Väkiluku (VL2015)  | Hallinnollinen  keskus |
| --- | --- | --- |
| Briama | &&&&&&&&&&036667.&&&&0036 667 | Kukuna |
| Gbile Dixing | &&&&&&&&&&022633.&&&&0022 633 | Tawaya |
| Magbema | &&&&&&&&&&091806.&&&&0091 806 | Kambia |
| Mambolo | &&&&&&&&&&037890.&&&&0037 890 | Mambolo |
| Masungbala | &&&&&&&&&&031754.&&&&0031 754 | Kawulia |
| Samu | &&&&&&&&&&064572.&&&&0064 572 | Kychum |
| Tonko Limba | &&&&&&&&&&058364.&&&&0058 364 | Madina |
Aiheesta muualla

Kambia in Sierra Leone: A home of Presidents – But yet very poor! (19.4.2006) (Arkistoitu – Internet Archive) (englanniksi) (news.sl)
Sierra Leone News: Brewery Meets with Sorghum Farmers in Kambia District (2016) (englanniksi) (awoko.org)
Sierra Leonen aluejako
| --- | --- |
Pohjoinen maakunta:   Bombali  Kambia  Koinadugu  Port Loko  Tonkolili 
Eteläinen maakunta:   Bo  Bonthe  Moyamba  Pujehun 
Itäinen maakunta:   Kailahun  Kenema  Kono 
Läntinen alue:   Läntisen alueen maaseutu  Läntisen alueen kaupunkialue (Freetown)
Kulosaaren seurakunta

| Kulosaaren seurakunta |
| --- | --- |
Suuntautuminen:  luterilaisuus
Kirkkokunta:  Suomen evankelis-luterilainen kirkko
Hiippakunta:  Helsingin hiippakunta
Rovastikunta:  Huopalahden rovastikunta
Perustettu:  1919
Erotettiin:  Helsingin pitäjän seurakunta
Liitetty:  2011
Liitettiin:  Herttoniemen seurakunta
Infobox OKNimi-testi OK: 
Kulosaaren seurakunta oli vuosina 1919–2011 Helsingissä toiminut evankelis-luterilainen seurakunta. Kulosaaren seurakunta erotettiin Helsingin pitäjän seurakunnasta vuonna 1919 omaksi seurakunnakseen. Vuonna 1959 seurakunta liitettiin Helsinkiin ja vuonna 1961 seurakunnan ruotsinkielisestä puolesta muodostettiin Matteuksen seurakunta.
Kirkkoherrat

Seuraavat henkilöt ovat toimineet Kulosaaren seurakunnan kirkkoherroina:
1921–1934: Rafael Gyllenberg
1934-1960: Werner Wirén
1961–1962: vt. Tauno Sarantola
1962–1967: Paavo Kiuru
1967–1968: vt. Yrjö Levänen
1968–1985: Tauno Sarantola
1985–1986: vt. Erkki Laurikainen
1986–2003: Ismo Törrönen
2003–2011: Markku Rautiainen
Kosmos 300

| Kosmos 300 |
| --- | --- |
Alkuperäinen nimi:  Космос 300
Tehtävätyyppi:  Näytteenhakija
Kohde:  Kuu
Laukaisu:  23. syyskuuta 1969 kello 14.07 UTC Baikonurin avaruuskeskus
Laukaisualus:  Proton
Tehtävän kesto:  4 päivää (epäonnistunut)
Massa:  5 600 kg 
COSPAR ID::  1969-080A
Kosmos 300 (ven. Космос 300) oli Neuvostoliiton Luna-kuuohjelmaan kuulunut epäonnistunut kuuluotain, joka lähetettiin matkaan 23. syyskuuta 1969 Baikonurin avaruuskeskuksesta. Kosmos 300 oli edeltävän Luna 15 -luotaimen kaltainen Luna Ye-8-5 -tyypin kuuluotain, jonka oli tarkoitus tehdä pehmeä laskeutuminen Kuun pinnalle, kerätä näyte Kuun pinnalta ja palata takaisin Maahan. Kantoraketin ylimmän Blok-D-vaiheen vika jätti luotaimen kuitenkin matalalle maata kiertävälle radalle, josta ilmakehän kitka pudotti sen neljä päivää myöhemmin. Epäonnistumisen salaamiseksi luotaimelle annettiin Kosmos-sarjan satelliittitunnus eikä sen todellista tehtävää myönnetty julkisesti.
Luotain

Kosmos 300 oli Luna Ye-8-5-tyypin näytteenhakijaluotain, ja luotaimen sarjanumero oli 403. Luotaimen kokonaismassa oli noin 5 600 kg, siinä oli noin neljä metriä halkaisijaltaan oleva tukirakenne, johon oli kiinnitetty laskeutumistukijalat, neljä pallomaista polttoainesäiliötä ja rakettimoottorit. Näytteiden ottoa varten luotaimessa oli robottikäsivarsi ja stereokamerajärjestelmä. Lisäksi mukana oli säteilymittari. Pallomainen paluuvaihe näytteiden maahan kuljettamiseen oli ylimpänä.
Kosmos 300 oli kolmas Luna-ohjelman näytteenhakijaluotain. Ensimmäinen luotaimen laukaisu oli epäonnistunut kesäkuussa 1969, ja se ei ollut päässyt edes kiertoradalle asti. Luna 15 oli murskaantunut Kuun pintaan tunteja ennen Yhdysvaltojen Apollo 11 -kuulennon lähtöä paluumatkalle Kuusta kohti maata.
Laukaisu

Kosmos 300 laukaistiin Baikonurin avaruuskeskuksesta Proton 8K82K -raketin ja Blok-D-kiihdytysvaiheen yhdistelmällä 23. syyskuuta 1969. Proton-raketti toimi ongelmitta ja lähtö sujui mallikkaasti aina Blok-D-vaiheen ensimmäiseen polttoon. Luotain asettui maan kiertoradalle odottamaan Blok-D-vaiheen toista polttoa, joka olisi saanut luotaimen Kuuhun vievälle radalle. Ensimmäisen polton jälkeen raketin nestemäisen hapen venttiili jumittui kuitenkin auki, minkä seurauksena happi vuosi avaruuteen. Luotain jäi kiihdytysvaiheen kanssa matalle maata kiertävälle radalle, jonka apogeum oli 189 km korkeudella ja perigeum 184 km korkeudella. Ilmakehän kitka pudotti luotaimen neljä päivää myöhemmin.
Kvaternaari

Kvaternaari (lat. quaternarius) eli tetrapodia (m.kreik. τετραποδία, ”nelijalkainen”) on runomittojen tyyppi, jossa säe koostuu neljästä runojalasta. Nimitykset ovat peräisin antiikin kreikkalaisesta metriikasta ja roomalaisesta runoudesta. Mitta tunnetaan yleisimmin latinalaisperäisellä nimellään.
Jambin, trokeen ja anapestin tapauksessa, joissa metron koostuu kahdesta jalasta, kvaternaari vastaa käytännössä dimetriä.
Kvaternaarimittoja

Kreikkalaisen ja roomalaisen runouden kvaternaarimittoja ovat muun muassa ( = lyhyt tavu,  = pitkä tavu,  = anceps eli lyhyt tai pitkä tavu):
Jambinen kvaternaari (ja4) eli jambinen dimetri (jad)
Trokeinen kvaternaari (tr4) eli trokeinen dimetri (trd)
Anapestinen kvaternaari (an4) eli anapestinen dimetri (and)
Bakkhinen kvaternaari (ba4) eli bakkhinen tetrametri
Kreetalainen kvaternaari (cr4) eli kreetalainen tetrametri
Kreetan merenkulkumuseo

| Kreetan merenkulkumuseo Ναυτικό Μουσείο Κρήτης |
| --- | --- |
 Kreetan merenkulkumuseo.
Tyyppi:  merenkulkumuseo
Sijainti:  Chaniá, Kreeta, Kreikka
Perustettu:  1973
Kotisivut:  mar-mus-crete.gr
Koordinaatit:  35°31′5″N, 24°0′57″E
 fiKreetan merenkulkumuseo 
   
Kreetan merenkulkumuseo (kreik. Ναυτικό Μουσείο Κρήτης, Naftikó Mouseío Krítis) on museo Chanián kaupungissa Kreetan saarella Kreikassa. Se esittelee Kreetan merenkulun historiaa ja siihen liittyviä löytöjä.
Museo on perustettu vuonna 1973. Se toimii venetsialaisaikaisessa rakennuksessa Chanián satamalahden länsilaidalla.
Kokoelmat

Museon kokoelmiin kuuluu muun muassa merenkulkuvälineistöä, laivojen ja veneiden pienoismalleja, maalauksia, valokuvia ja sotamuistoja. Ajallisesti esineistö ulottuu pronssikaudelta nykyaikaan, ja kokoelmat on järjestetty kronologisesti. Antiikin ajalta esitellään muun muassa persialaissotien ja peloponnesolaissodan kuuluisia meritaisteluita. Myöhemmiltä ajoilta esitellään muun muassa Bysantin ja nyky-Kreikan laivastoja. Museossa on myös Chanián kaupungin ja sataman pienoismalli, joka kuvaa venetsialaista aikaa. Osa museosta esittelee toisen maailmansodan aikaista Kreetan taistelua. Museoon liittyy myös minolaisaikaisen laivan kopio, joka on sijoitettu venetsialaisille telakoille.
Museorakennus.
Museon esineistöä.
Potkuri.
Torpedo.
Aurinkokello.
Veneen pienoismalli: peramatáki.
Veneen pienoismalli: trechantíri.
Minolaisen laivan kopio.
Aiheesta muualla

Kuvia tai muita tiedostoja aiheesta Kreetan merenkulkumuseo Wikimedia Commonsissa
Ναυτικό Μουσείο Κρήτης – Maritime Museum of Crete. Museon verkkosivut. (kreikaksi) (englanniksi)
Kuningatar (täsmennyssivu)

Kuningatar voi tarkoittaa esimerkiksi seuraavia asioita:
kuningatar, naispuolinen monarkki
kuningatar, kuninkaan puoliso
kuningatar, pelinappula shakissa
kuningatar, kuvakortti pelikorteissa
”Kuningatar”, Hectorin suomenkielinen versio Peter Sarstedtin menestyskappaleesta ”Where Do You Go To (My Lovely)?” (1966)
The Queen  (esitetty Suomen televisiossa myös nimellä Kuningatar), brittiläinen elokuva vuodelta 2006.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kuningatar”, voi hakea sivunnimihaulla, laajalla sivunnimihaulla tai tekstihaulla.
Kosmos 305

| Kosmos 305 |
| --- | --- |
Alkuperäinen nimi:  Космос 305
Tehtävätyyppi:  Näytteenhakija
Kohde:  Kuu
Laukaisu:  22. lokakuuta 1969 kello 14.09 UTC Baikonurin avaruuskeskus
Laukaisualus:  Proton
Tehtävän kesto:  vajaa päivä (epäonnistunut)
Massa:  5 600 kg 
COSPAR ID::  1969-092A
Kosmos 305 (ven. Космос 305) oli Neuvostoliiton Luna-kuuohjelmaan kuulunut epäonnistunut kuuluotain, joka lähetettiin matkaan 22. lokakuuta 1969 Baikonurin avaruuskeskuksesta. Kosmos 305 oli aiemman Luna 15 -luotaimen kaltainen Luna Ye-8-5 -tyypin kuuluotain, jonka oli tarkoitus tehdä pehmeä laskeutuminen Kuun pinnalle, kerätä näyte Kuun pinnalta ja palata takaisin maahan. Kantoraketin ylimmän Blok-D-vaiheen vika jätti luotaimen kuitenkin matalalle maata kiertävälle radalle, josta ilmakehän kitka pudotti sen ennen kuin luotain ehti tehdä yhtä kokonaista kierrosta maan ympäri. Epäonnistumisen salaamiseksi luotaimelle annettiin Kosmos-sarjan satelliittitunnus eikä sen todellista tehtävää myönnetty julkisesti.
Luotain

Kosmos 305 oli Luna Ye-8-5 -tyypin näytteenhakijaluotain, ja sen sarjanumero oli 404. Luotaimen kokonaismassa oli noin 5 600 kg. Siinä oli noin neljä metriä halkaisijaltaan oleva tukirakenne, johon oli kiinnitetty laskeutumistukijalat, neljä pallomaista polttoainesäiliötä ja rakettimoottorit. Näytteiden ottoa varten luotaimessa oli robottikäsivarsi ja stereokamerajärjestelmä. Lisäksi mukana oli säteilymittari. Pallomainen paluuvaihe näytteiden maahan kuljettamiseen oli ylimpänä.
Kosmos 305 oli neljäs Luna-ohjelman näytteenhakijaluotain. Ensimmäinen oli epäonnistunut laukaisussa kesäkuussa 1969 pääsemättä kiertoradalle asti. Luna 15 oli murskaantunut Kuun pintaan tunteja ennen Yhdysvaltojen Apollo 11 -kuulennon lähtöä paluumatkalle Kuusta kohti maata. Kuukautta aiemmin laukaistu Kosmos 300 oli myös jäänyt kiertoradalle Blok-D-vaiheen petettyä.
Laukaisu

Kosmos 305 laukaistiin Baikonurin avaruuskeskuksesta Proton 8K82K -raketin ja Blok-D-kiihdytysvaiheen yhdistelmällä 22. lokakuuta 1969. Proton-raketti toimi ongelmitta, ja lähtö sujui mallikkaasti aina Blok-D-vaiheen ensimmäiseen polttoon, jolloin luotain asettui maan kiertoradalle odottamaan Blok-D-vaiheen toista polttoa, joka olisi saanut luotaimen Kuuhun vievälle radalle. Raketin ohjausjärjestelmässä ollut ohjelmointivirhe aiheutti kuitenkin toimintavirheen ja yhteyden menetyksen. Luotain putosi Australian yllä ennen kuin se ehti tehdä yhtä täyttä kierrosta maan ympäri.
Jussi Kanervo

Jussi Aleksi Samuli Kanervo (s. 1. helmikuuta 1993 Tornio) on suomalainen uransa lopettanut aitajuoksija, joka edustaa HIFK-Friidrottia. Hänen kasvattajaseuransa oli torniolainen Alatornion Pirkat.
Kanervo on voittanut 110 metrin aitajuoksun suomenmestaruuden vuosina 2012, 2013 ja 2014.
Kanervo opiskelee Yhdysvalloissa Etelä-Carolinan yliopistossa Columbiassa. Häntä valmentaa yhdysvaltalainen aitajuoksuvalmentaja Curtis Frye.
Ura > SM-kisat

Kanervo on voittanut kolme 110 metrin aitajuoksun suomenmestaruutta. Lahden Kalevan kisoissa 2012 hän voitti SM-kultaa silloisella ennätyksellään 13,94. Vaasan Kalevan kisoissa 2013 Kanervo voitti kultaa ajalla 13,98 sekuntia. Kolmannen mestaruutensa hän voitti Kuopion Kalevan kisoissa 2014 ajalla 13,90.
Sisäratojen SM-kilpailuissa 2012 Kanervo voitti kultaa 4 × 300 metrin viestissä ja pronssia 60 metrin aitajuoksussa.
Ura > Arvokisat ja maaottelut

Kanervo saavutti nuorten olympialaisissa Singaporessa 2010 110 metrin aitajuoksussa (91,4 cm:n aidat) pronssia 17-vuotiaiden Suomen ennätysajalla 13,53. Hän sijoittui alle 20-vuotiaiden MM-kisoissa Barcelonassa 2012 110 metrin aitajuoksussa (100 cm:n aidat) viidenneksi ajalla 13,62. Hän juoksi Barcelonassa välierässä 19-vuotiaiden Suomen ennätykseksi ajan 13,61. Vuonna 2012 Kanervo voitti 110 metrin aidat Ruotsi–Suomi-maaottelussa.
Vuonna 2013 Kanervo karsiutui alkuerissä alle 23-vuotiaiden EM-kilpailuissa Tampereella. Sija tuolloin oli 15. Hän osallistui Zürichin EM-kisoihin 2014, joissa juoksi 400 metrin aitojen alkuerässä uuden ennätyksensä 50,35. Kanervo joutui kuitenkin keskeyttämään kilpailut osaltaan pienen lähentäjävaivan vuoksi, eikä näin ollen kilpailut enää 400 tai 110 metrin aitamatkoilla.
Vuonna 2015 Kanervo sijoittui toiseksi 400 metrin aitajuoksussa alle 23-vuotiaiden EM-kilpailuissa ennätyksellään 49,66.
Aiheesta muualla

Filyo, Jackson: Track stars realize American dream The Daily Gamecock. 20.3.2014.
Kulosaaren palloseura

| Kulosaaren palloseura |
| --- | --- |

Perustettu:  2009
Kaupunki:  Helsinki
Kotiareena:  Kulosaaren kenttä Herttoniemenrannan tekonurmikenttä
Sarja:  Kutonen
Infobox OKNimi-testi OK: 
Kulosaaren palloseura (Kulps) on vuonna 2009 perustettu Helsingin Kulosaaressa toimiva jalkapalloseura, jonka toiminta keskittyy juniorijoukkueisiin. Seuran tarkoituksena on järjestää laadukasta matalan kynnyksen jalkapalloa lapsille ja nuorille hyvissä olosuhteissa. Vuonna 2023 aloitti miesten edustusjoukkue pelaamaan Kutosessa.
Juniorijoukkueiden harjoitus- ja pelikenttänä toimii Kulosaaren yhteiskoulun vieressä oleva Kulosaaren kenttä, jossa on hiekkatekonurmipinnoite. Kentällä on viivat yhden 8v8 (60m x 40m) ja kahden 5v5 kentän viivat. Täysikokoisen kentän harjoitukset ja ottelut pelataan Herttoniemenrannan hiekkatekonurmikentällä.
Merkittäviä seuraa edustaneita pelaajia

Veikkausliigassa pelaavaa FC Lahtea edustava Marius Könkkölä aloitti jalkapallouransa Kulosaaren palloseurassa.
Aiheesta muualla

Kulosaaren palloseuran kotisivut
Kääpiöhevosenkenkäyökkö

| Kääpiöhevosenkenkäyökkö |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Lepakot Chiroptera
Heimo::  Hevosenkenkäyököt Rhinolophidae
Suku::  Rhinolophus
Laji::  hipposideros
Kaksiosainen nimi
 Rhinolophus hipposideros  (Bechstein, 1800) 
 Kääpiöhevosenkenkäyökön levinneisyys
Alalajit 
 R. h. hipposideros  R. h. escalerae  R. h. majori  R. h. midas  R. h. minimus  R. h. minutus 
Katso myös
   Kääpiöhevosenkenkäyökkö Wikispeciesissä   Kääpiöhevosenkenkäyökkö Commonsissa 
Infobox OKNimi-testi OKIUCN-testi OK: 
Kääpiöhevosenkenkäyökkö (Rhinolophus hipposideros) on hevosenkenkäyökköjen heimoon kuuluva lepakkolaji. Lajin uudeksi nimeksi on nisäkäsnimistötoimikunta ehdottanut euroopanpikkuherkkoa.
Sen siipien kärkiväli on 19–25 cm ja vartalo 4–4,5 cm sekä häntä 2–3 cm. Painoa lepakolle kertyy vain 5–9 g. Kääpiöhevosenkenkäyököllä on heimolaistensa tavoin hevosenkengän muotoinen ihopoimu kuonossa. Äänet ovat hyvin korkeita ja hiljaisia, kirskuvia. Laji elää metsäisillä kalkkikivialueilla, missä se lentää öisin pyydystäen lähinnä ilmasta yökkösiä, sääskiä, kärpäsiä ja kovakuoriaisia.
Kääpiöhevosenkenkäyökkö horrostaa yksin luolissa, mutta kesällä päiväpiilossa voi olla kokonainen yhdyskunta. Naaras saa kesä-heinäkuussa neljän kuukauden tiineyden jälkeen yhden poikasen. Poikanen vieroitetaan 6–7 viikon kuluttua. Laji tulee sukukypsäksi yksivuotiaana. Kääpiöhevosenkenkäyökkö saattaa elää luonnossa ainakin 21-vuotiaaksi, mutta kuolee vankeudessa nopeasti. Lajin levinneisyysalue ulottuu Britteinsaarilta idässä Kirgisiaan ja Kashmiriin Keski-Aasiassa ja etelässä Koillis-Afrikkaan.
Kääpiöhevosenkenkäyökön kannan kokoa ei tunneta, mutta se on joissakin valtioissa luokiteltu vaarantuneeksi ja on vaarassa kuolla sukupuuttoon levinneisyytensä pohjoisosissa Euroopassa. Alankomaista ja Liechtensteinistä se on jo hävinnyt. Kansainvälinen luonnonsuojeluliitto IUCN kuitenkin muutti omassa uhanalaisuusarviossaan vuonna 2004 lajin luokituksen vaarantuneesta elinvoimaiseksi.
Aiheesta muualla

Laji.fi: Euroopanpikkuherkko (Rhinolophus hipposideros)
ITIS: Rhinolophus hipposideros (englanniksi)
Kääpiöhevosenkenkäyökkö lepäämässä Itävallassa sijaitsevan luolan katossa.